OzLabs/hebrew-wiki-articles huggingface dataset:
קרסי

קרסי ווסחודניה (בפולנית: Kresy Wschodnie; "אדמות הגבולות המזרחיים/אדמות הגבולות") הוא מונח לציון החלק המזרחי של הרפובליקה הפולנית השנייה שהתקיימה בתקופה של בין שתי מלחמות עולם, בשטח שכלל כמעט מחצית משטחה של המדינה. האוכלוסייה באזור זה כללה מיעוטים אתניים משמעותיים, שבסך הכל היו בערך שווים במספרם למספרם של הפולנים האתניים, ואף עלו עליהם במספר אזורים. כיום השטחים הללו מחולקים בין מערב אוקראינה, מערב ביילורוסיה ודרום מזרח ליטא, ערים מרכזיות כמו לבוב, וילנה, גרודנו וברסט, שנכללו בעבר בשטח פולין, נכללות בשטחי מדינות אלו.

==היסטוריה==
ההתרחבות הפולנית למזרח החלה עוד בדברי ימיה של פולין. בשנת 1018, המלך בולסלאב הראשון (חורברי) פלש לרוס של קייב, כבש את קייב וסיפח אדמות באזור. בשנת 1340, רותניה האדומה עברה לשליטה פולנית, דבר שהוביל להתיישבות פולנית ופולוניזציה. לאחר שנחתם איחוד לובלין ב-1569, מתיישבים פולנים עברו לגבולות המזרחיים של האיחוד הפולני-ליטאי שנוסד במסגרת ההסכם. רובם הגיעו ממחוזות מזובייצקי ופולין קטן. אט אט הם יישבו את האזורים המזרחיים, אזורים דלילי אוכלוסין שבלטו בהם המקומיים (ליטאים ורותנים). ב-1772 החלה חלוקת פולין הראשונה. ב-1795, עם החלוקה המרכזית והאחרונה, פולין כמדינה ריבונית חדלה מלהתקיים: כל החצי המזרחי של המדינה סופח על ידי האימפריה הרוסית, ואדמות הקרסי כונו "האדמות הגנובות". על אף שפולנים היו מיעוט באזורים אלו, "האדמות הגנובות" היוו נדבך חשוב של התרבות הפולנית, עם אוניברסיטאות כגון אוניברסיטת ווילנה וליקאום קז'מיינייצקיה. כיוון שחלק מהתושבים השתתפו באופן פעיל במרידות כנגד האימפריה הרוסית (התקוממות נובמבר, התקוממות ינואר), השלטונות הרוסיים ביצעו הגליות ויישוב מחדש של פולנים משם.

===בין שתי מלחמות עולם===
השנים 1918–1921 היו מלאי תהפוכות לאזור הקרסי, כיוון שזהו היה זמן לידת המדינה הפולנית שזה עתה הוקמה מחדש, ואיתה יצירה של גבולות חדשים. בתקופה זו, פולין נלחמה שלוש מלחמות כדי לכונן את גבולותיה המזרחיים: עם אוקראינה (המלחמה האוקראינית-פולנית), עם ברית המועצות (המלחמה הסובייטית-פולנית) ועם ליטא (המלחמה הליטאית-פולנית). בכל המלחמות הללו ניצחה פולין, וכתוצאה מכך היא סיפחה אליה טריטוריות שהיו חלק מהאימפריה הרוסית ואשר היו ממזרח לקו קרזון שהיה אמור להיות הגבול המזרחי של פולין העצמאית לאחר הקמתה מחדש בסיום מלחמת העולם הראשונה, ובנוסף, מה שהיה מזרח גליציה האוסטרית. השטחים הללו היוו את הבסיס ליצירת המחוזות המזרחיים של הרפובליקה הפולנית השנייה. הממשלה הפולנית נקטה במדיניות אקטיבית של פולוניזציה בשטחים הללו, וכתוצאה מכך, בחלקים הדרום מזרחיים של הקרסי קרו קונפליקטים בתדירות גבוהה עם האוכלוסייה האוקראינית. מעבר לגבולות המזרחיים של הרפובליקה הפולנית השנייה, בשטח ברית המועצות, המשיכו להתקיים עוד יישובים פולניים, בייחוד מסביב למינסק, ז'יטומיר וברדיצ'ב. בשנות ה-20 המאוחרות ותחילת שנות ה-30 השלטונות הסובייטים אף הקימו שני מחוזות פולניים אוטונומיים באוקראינה ובלארוס, אבל במהלך המבצע הפולני של הנ.ק.ו.ד., רוב הפולנים באזורים הללו נרצחו, והשאר נשלחו ליישוב מחדש ברפובליקה הסובייטית הקזחית.

===הקרסי במהלך מלחמת העולם השנייה===

===לאחר המלחמה===

==קישורים חיצוניים==

קטגוריה:פולין: היסטוריה
קטגוריה:בלארוס: היסטוריה
קטגוריה:ליטא: היסטוריה
קטגוריה:רוסיה: העת החדשה המוקדמת
קטגוריה:הרפובליקה הפולנית השנייה
आ

הגיית האות आ‌
האות आ היא האות השנייה (לאחר अ) באלפבית הדוונאגרי.
צליל האות כמעט זהה ל-अ אך מוארך יותר (aa). הסימן הדיאקריטי‍ ा הבא אחרי अ (בסנסקריט: מאטרה) מורה על הארכת צליל האות. 
בתעתיק לאנגלית, האות מוצגת כ-ā. האות הבאה אחריה היא האות इ.

קטגוריה:אלפבית דוונאגרי
ई

הגיית האות ई
האות ई היא האות ה-4 (לאחר इ) באלפבית הדוונאגרי.
צליל האות כמעט זהה ל-इ אך מוארך יותר (בדומה לחילוק שבין अ ו-आ). המקבילה הקרובה ביותר לאות עברית היא
האות י' בניקוד חיריק (תנועה גדולה). הבאה אחריה היא האות उ.

קטגוריה:אלפבית דוונאגרי
ऊ

הגיית האות ऊ
האות ऊ היא האות ה-6 (לאחר उ) באלפבית הדוונאגרי.
צליל האות כמעט זהה לזו של उ אך מוארך יותר (בדומה לחילוק שבין अ ו-आ). המקבילה הקרובה ביותר לאות עברית היא 
האות ו' מנוקדת בשורוק (תנועה גדולה). הבאה אחריה היא האות ऋ.

קטגוריה:אלפבית דוונאגרי
רוברט איסמאילוביץ'

רוברט איסמאילוביץ (בקרואטית: Robert Ismajlovic; נולד ב-15 באוגוסט 1975) הוא דוגמן ושחקן קרואטי-שווייצרי.

==ביוגרפיה==
איסמאילוביץ' נולד בזאדאר שבקרואטיה ובגיל שש עשרה היגר לשווייץ עם משפחתו, הוא הוסמך כאח ובנוסף הוא הוכשר כמאמן כושר, לאחר לימודיו הוא עבד תקופה מסוימת כאח בבית אבות.

הוא נבחר למיסטר שווייץ 2003, לאחר מכן קיבל אזרחות שווייצרית, הוא הופיע בצילומי דוגמנות למספר חברות ודגמן בניו יורק למעצב האופנה השווייצרי אדו פופקן.

בשנת 2005 עוררה מחלוקת ההתבטאות שלו בעניין אחוז השומן בגופה של מיס ציריך הנבחרת, אך לאחר מכן חזר בו, באותה שנה השתתף בפרק של תוכנית האירוח "Die Cleversten – Der große Drei-Länder-Check" ביחד עם מיסטר גרמניה ראלף שולץ ומיסטר אוסטריה דייוויד קוניגשופר, בכל פרק בתוכנית מתמודדים ממדינות דוברות הגרמנית גרמניה, שווייץ ואוסטריה מתחרים ביניהם במשימות שונות, בפרק שהשתתף לקחו חלק גם מיסטר גרמניה ומיסטר אוסטריה ושלושתם התחרו בתחרות פלירטוטים, אך לבסוף הגיע למקום השלישי.

הוא לקח שיעורים במשחק בבית הספר לדרמה של ציריך, בשנת 2004 שיחק תפקיד קטן כדייל בסרט השווייצרי "דבר הטבעת" המהווה פרודיה לסרט שר הטבעות, ב-2005 החל להופיע בציריך. 

בשנת 2009 גילם מדריך טיסה בסדרת הטלוויזיה הגרמנית "Zoo Doctor: My Mom the Vet" המשודרת ב-ARD.

ב-2009 השתתף בקמפיין פרסום של הצלב האדום השווייצרי.

==קישורים חיצוניים==
* 

* [https://web.archive.org/web/20181116173803/https://www.hrvati.ch/hrvati-u-svicarskoj/hrvati-svicarska/131-robert-ismajloviister-schweiz-2003 רוברט איסמאילוביץ' הוא מיסטר שווייץ]
* [https://www.aargauerzeitung.ch/schweiz/bald-gibt-es-lehrstellen-im-fitnesscenter-103436447]
* [http://www.europapresse.com/events/galarena.php]

קטגוריה:זוכי מיסטר שווייץ
קטגוריה:אחים
קטגוריה:דוגמנים קרואטים
קטגוריה:מהגרים לשווייץ
קטגוריה:שווייצרים שנולדו ב-1975
קטגוריה:קרואטים שנולדו ב-1975
ऐ

הגיית האות ऐ
האות ה-9 באלפבית הדוונאגרי ऐ (באה לאחר ए) היא תנועת דיפתונג המורכבת מתנועות a ו-i ביחד. מה שמבדיל אותה במראה מהאות הקודמת ए, הוא הסימן הדיאקריטי (מאטרה) מעל האות ैै המורה על צליל דיפתונג מסוג זה (a+i).
לאחריה באה האות ओ.

קטגוריה:אלפבית דוונאגרי
ओ

הגיית האות ओ
האות ओ היא האות ה-10 (אחרי ऐ) באלפבית הדוונאגרי. 
המקבילה העברית הקרובה ביותר היא האות א' עם חולם אוֹ (כהגיית o). 
הסימן הדיאקריטי ो מורה על ניקוד האות כתנועת o. האות הבאה אחריה היא औ.

קטגוריה:אלפבית דוונאגרי
קתלין בוטזאטו

קתלין אדריאן בוטזטו (ברומנית: Cătălin Adrian Botezatu; נולד ב-3 בדצמבר 1966) הוא דוגמן, מגיש, מעצב אופנה ואיש עסקים רומני.

== ביוגרפיה ==
בוטזאטו נולד באלכסנדריה, רומניה.

הוא החל את הקריירה שלו בתחום האופנה בשנת 1984 כשהתקבל לעבודה כדוגמן בחברת אופנה ושנה לאחר מכן הוכתר בפרנקפורט כ"דוגמן הטוב ביותר של השנה באירופה".

הוא למד מספר קורסים במוסד ללימודי אופנה במילאנו ועבד ביחד עם ג'אני ורסצ'ה.

בשנת 1994 שיחק בסרט קומדיה.

בשנת 2004 הוזמן להציג את יצירותיו בשבוע האופנה של מילאנו. ב-2005 היה מועמד לפרס מטעם הטלוויזיה הרומנית, ב-2006 היה מועמד לפרס מטעם מגזין אופנה רומני.

בשנת 2007 הגיש תוכנית אירוח ובאותה שנה לקח חלק באירועי אופנה בפריז שנערכו בחסות שגרירות רומניה בצרפת.

ב-2010 החל לככב בגרסה הרומנית של הרווק בה שימש כרווק שחיפש בת זוג ובעונות הבאות של הסדרה החל לשמש כמנחה.

בשנת 2011 החל לשמש כמנחה התוכנית "הטופ מודל הבאה" הרומנית.

הוא כיהן כמנהל בחברת הטקסטיל “Europe” בבוקרשט ולאחר מכן הקים חברה משלו בשם "דלפי".

== קישורים חיצוניים ==

* 
* [https://www.cbexclusive.ro/ אתר החברה בבעלותו]
* 

==הערות שוליים==

קטגוריה:מנחי טלוויזיה רומנים
קטגוריה:דוגמנים רומנים
קטגוריה:אנשי עסקים רומנים
קטגוריה:מעצבי אופנה
קטגוריה:רומנים שנולדו ב-1966
औ

הגיית האות औ

האות ה-11 באלפבית הדוונאגרי औ (באה לאחר ओ) היא תנועת דיפתונג המורכבת מהתנועות a ו-u ביחד. הסימן הדיאקריטי (מאטרה) מעל האות ौ מורה על צליל דיפתונג המורכב מהאותיות a ו-u.
לאחריה באה האות העיצורית क.

קטגוריה:אלפבית דוונאגרי
ऋ

הגיית האות ऋ

האות ऋ היא האות ה-7 באלפבית הדוונאגרי (לאחר ऊ) והיא בעלת בעלת צליל ר' מתגלגלת עם ניקוד חיריק (רִ). על אף שאינה באמת תנועה היא נמנית עם אותיות התנועות. סימנה הדיאקריטי (מאטרה) ृ מורה על צליל ר' מגולגלת. האות הבאה היא האות ए.

קטגוריה:אלפבית דוונאגרי
דיאנה דונדואי

דיאנה דונדואי (ברומנית: Diana Dondoe; נולדה ב-22 בדצמבר 1982) היא דוגמנית רומנייה.

==ביוגרפיה==
דונדואי נולדה ב-22 בדצמבר 1982 בקראיובה שברומניה.

היא התגלתה בבוקרשט על ידי סוכן דוגמניות, היא הופיעה בקמפיינים לחברות כמו שאנל, פראדה וH&M. בשנת 2009 הובילה את קמפיין האביב והקיץ של חברת הג'ינסים "Rock and Republic".

בשנת 2005 הופיעה בלוח השנה של פירלי, היא הייתה על שער מגזין ווג הצרפתי ומגזין סגנון החיים האמריקאי "WSJ." הנמצא בבעלות דאו ג'ונס.

ב-2009 הופיעה בסרט התיעודי על עולם האופנה הנקרא "תמונה לי: יומנה של דוגמנית".

בנוסף לדוגמנות היא למדה אנגלית וספרדית.

==קישורים חיצוניים==

* [https://stirileprotv.ro/emisiuni/romania-te-iubesc/romania-te-iubesc-romanca-diana-dondoe-muza-pentru-marii-creatori-de-moda-ai-lumii.html]
* [https://www.viva.ro/vedete-si-evenimente/articole-revista/diana-dondoe-primul-pictorial-acasa-la-new-york-830161]

קטגוריה:דוגמניות רומניות
קטגוריה:רומניות שנולדו ב-1982
יחסי יפן–פלאו

יחסי יפן–פלאו הם היחסים הדיפלומטיים הרשמיים שבין יפן לבין הרפובליקה של פלאו.
[[קורור תחת שליטה יפנית|ממוזער]]
ממוזער
ממוזער

== היסטוריה ==
ב-1899 מכרו הספרדים את האיים לגרמניה. במלחמת העולם הראשונה נכבשו האיים מגרמניה שהייתה חלק ממעצמות המרכז ידי יפן, שהייתה חלק ממדינות ההסכמה. במלחמת העולם השנייה נערכו בהם קרבות עזים בין יפן (מדינות הציר בהובלת גרמניה הנאצית) לארצות הברית (בעלות הברית בהובלת ברית המועצות וארצות הברית עצמה). ארצות הברית ניצחה בקרבות ופלאו הפכה לשטח נאמנות אמריקאי, עם זאת הנוכחות היפנית בפלאו נמשכה והגיעה לרמה שתושבי האי אנגאור דוברים כולם יפנית וממשיכים לשמר את השפה למשך תקופה ארוכה.

יפן הייתה המדינה השנייה בעולם (לאחר ארצות הברית) להכיר בפלאו כמדינה עצמאית עוד ביום הכרזת העצמאות, ה-1 באוקטובר 1994. הרפובליקה של פלאו ויפן כוננו יחסים דיפלומטיים כחודש לאחר ההכרזה, 2 בנובמבר 1994.

== יחסים תרבותיים ==
כקולוניה יפנית לשעבר, הושפעה פלאו רבות מהתרבות היפנית. בשפה הפלאואנית מושאלות מילים רבות מהשפה היפנית כמו "daijobu", "okyaku", "denki" ו-"senkyo". המטבח הפלאואני המקומי מושפע רבות מן המטבח היפנית.

== יחסים כלכליים ==
היחסים הכלכליים בין יפן לפלאו הם חזקים מאוד על רקע מאכל הסושי. על מנת להכין סוגים שונים של סושי וסשימי דג הטונה הוא מצרך חשוב, והוא במקרה נפוץ באזור הכלכלי הבלעדי הימי של פלאו. לפיכך, מייצאת פלאו טונות של טונה בשנה ליפן על מנת להכין את המאכל הפופולרי, סושי.

פלאו תמכה במדיניות היפנית לשמירה על זכויות הלווייתנים עד יוני 2010, באישור הנציבות העולמית ללווייתנים היא הסירה את התמיכה. בפלאו הרגיעו ואמרו כי היחסים בין יפן לפלאו הם טבעיים והדבר לא ייפגע ביחסים בין שתי המדינות.

בשנת 2001 לאחר אסון טבע בפלאו התמוטט הגשר המחבר בין הבירה קורור לאיי בבלדאוב. יפן מימנה את הגשר והוא נקרא בשנת 2002 "גשר הידידות יפן-פלאו" כאות הוקרה ליפנים על תמיכתם.

== יחסים ביטחוניים ==
יפן שלחה את שירות הכרייה הממשלתי היפני לפלאו על מנת לנקות את ההפצצות ממלחמת העולם השנייה שהיוו מטרד לתושבים במשך כ-70 שנים. הניקיון החל במאי 2013 והסתיים בתחילת דצמבר 2014.

== תיירות ==
התיירות היא אחת מענפי התעשייה המפותחים ביותר בפלאו. יפן עוזרת לפלאו בקידום התיירות, ורוב התיירים שמגיעים לפלאו מוצאם מיפן או מטאיוואן.

== נציגויות דיפלומטיות ==
* יפן מיוצגת בפלאו בדרג השגרירות באמצעות שגרירות רשמית שהיא מחזיקה בקורור, בירת המדינה.
* פלאו מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. פלאו מיוצגת ביפן גם בדרג הקונסולרי באמצעות קונסוליה רשמית שהיא מחזיקה בעיר יוקוהמה.

== ראו גם ==
* אנגאור

== קישורים חיצוניים ==

* [http://www.palau.emb-japan.go.jp/itprtop_en/ שגרירות יפן בפלאו]
* [http://palauembassy.or.jp/en/ שגרירות פלאו ביפן]

== הערות שוליים ==
אסטוניה באירוויזיון 2002

אסטוניה באירוויזיון 2002 השתתפה עם השיר "Runaway" בביצוע של סהלין.

==לפני האירוויזיון==
תחרות ה"אירולאול" לבחירת נציג אסטוניה באירוויזיון נערכה ב-2002 באולם לינאהול שבטאלין והונחתה על ידי מרקו רייקוף וקרמל אייקנר. הזוכה נבחר על ידי צוות של שמונה שופטים ממדינות שונות המורכב ברובו ממשתתפי אירוויזיון לשעבר.

{| class="sortable wikitable" style="margin: 1em auto 1em auto"
|+ style="font-size: bigger;" | אירולאול - 26 בינואר 2002
|- bgcolor="#CCCCCC"
! סדר
! מבצע
! שיר
! מספר קולות
! מיקום
|- 
| 1
| ג'אניקה ויליפו
| "I'm Falling"
| 49
| 5
|- 
| 2
| ייווטה קאדאקאס & איבו לינה
| "Computer Love"
| 14
| 10
|-
| 3
| מאריה קיוי
| "A Dream"
| 38
| 7
|-
| 4
| ליאה ליטמה & ג'אקוף קרים
| "What If I Fell"
| 31
| 9
|- 
| 5
| גרלי פדאר
| "Need A Little Nothing"
| 60
| 3
|-
| 6
| האטונה & רינה ריסטופ
| "This Is (What Luv Can Do)"
| 32
| 8
|- 
| 7
| מאריה טוק
| "I'll Never Forget"
| 51
| 4
|- 
| 8
| צמד לייטנייט & קאובוייז
| "Another Country Song"
| 65
| 2
|- bgcolor="#FFD700"
| 9
| סהלין
| "Runaway"
| 85
| 1
|-
| 10
| ג'וליה הילנס
| "U Can't"
| 39
| 6
|}

===השופטים===
* -ניקי פרנץ'
* -משה דץ
* -נושה דרנדה

==באירוויזיון==

2002
קטגוריה:מדינות באירוויזיון 2002
ווקסהול בלמונט

ווקסהול בלמונט (באנגלית: Vauxhall Belmont) היא מכונית משפחתית מתוצרת יצרנית הרכב ווקסהול מוטורס, חברת בת של ג'נרל מוטורס אשר יוצרה בין השנים 1986–1991 בבריטניה.

במקביל לייצור ה"ווקסהול בלמונט" בבריטניה, ייצרה חברת הבת של ג'נרל מוטורס אופל בגרמניה בין השנים 1984- 1993 את דגם ה-"Opel Kadett E" .

==דגמים==

==מפרט טכני==
* 4 דלתות.
* 5 נוסעים.
* מנוע קדמי.
* דגמי "ווקסהול בלמונט" הופיע ברשימת הרכבים הבריטים הנגנבים ביותר לשנת 1986.

==סוגי מנוע==
* מנוע בנזין
* מנוע דיזל
ווקסהול בלמונט

==ראו גם==
* ווקסהול ויקטור
* ווקסהול קרסטה
* ווקסהול מוטורס
* ווקסהול שבט
* בדפורד בייגל
==לקריאה נוספת==
* [https://www.facebook.com/vauxhallbelmont/ "ווקסהול בלמונט" - תמונות] (facebook.com/vauxhallbelmont)

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1986
קטגוריה:מכוניות משפחתיות
בלמונט
קטגוריה:מכוניות בריטיות
אינלנד פורטס

אינלנד פורטס (באנגלית: Inland Forts; מילולית: מבצרי היבשה) הם שרשרת של פסגות המשתרעות בין הר נורת'ווסט להר סנט פול, ברכס אסגארד בארץ ויקטוריה שבאנטארקטיקה.
== גאוגרפיה ==

שיא גובהה של שרשרת ההרים 1,796 מטרים מעל פני הים.

=== הפסגות ===
* מעוז מאטוקס
* פסגת סאת'רלנד
* פסגת וולאק

== היסטוריה ==
=== גילוי ההרים ===

שרשרת ההרים התגלתה על ידי משלחת דיסקברי אשר חקרה את אנטארקטיקה בין השנים 1901–1904.

=== מקור השם ===

שמה של שרשרת ההרים ניתן לה על ידי משלחת דיסקברי. שמה של שרשרת ההרים ניתן לה בשל המראה שלה דמוי מגדלי מבצר.

== לקריאה נוספת ==

<div class="mw-content-ltr">• James G. Bockheim, editor, [https://books.google.co.il/books?id=rGunCQAAQBAJ&pg=PA133&lpg=PA133&dq=%22Inland+Forts%22+Antarctica&source=bl&ots=hDeEtYsm1i&sig=ihoTx8-2qNZghdJLpKaBf2ArSXo&hl=en&sa=X&ved=2ahUKEwiMh7Gb-8beAhXGjiwKHRoECUI4ChDoATADegQICRAB#v=onepage&q=%22Inland%20Forts%22%20Antarctica&f=false The Soils of Antarctica], P 133</div>

<div class="mw-content-ltr">• [https://books.google.co.il/books?id=j-43AQAAMAAJ&pg=SL4-PA36&lpg=SL4-PA36&dq=%22Inland+Forts%22+Antarctica&source=bl&ots=_rKr4cKO1E&sig=dR34chcVsT0Pz1CSEkZiyqi2MM4&hl=en&sa=X&ved=2ahUKEwiMh7Gb-8beAhXGjiwKHRoECUI4ChDoATAEegQIAxAB#v=onepage&q=%22Inland%20Forts%22%20Antarctica&f=false US Antarctic Program Continuation: Environmental Impact Statement], P 36</div>

<div class="mw-content-ltr">• DAVID R. MARCHANT, GEORGE H. DENTON, DAVID E. SUGDEN, and CARL C. SWISHER, III, [http://people.bu.edu/marchant/_assets/_documents/Dave_FullText_Papers/Marchant_GA_1993.pdf MIOCENE GLACIAL STRATIGRAPHY AND LANDSCAPE EVOLUTION OF THE WESTERN ASGARD RANGE, ANTARCTICA]</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:7305 האינלנד פורטס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=113620 האינלנד פורטס] באתר הגאזט האנטארקטי של ממשלת אוסטרליה
* [https://antarctica.recollect.co.nz/nodes/view/20973 האינלנד פורטס] באתר הגאזט האנטארקטי של ממשלת ניו זילנד
* [https://geographic.org/geographic_names/antname.php?uni=7305&fid=antgeo_112 תצלום לוויין של האזור]
* [https://www.lpi.usra.edu/meteor/?code=12035 מטאוריטים שהתגלו באינלנד פורטס]

== הערות שוליים ==

קטגוריה:רכס אסגארד
קטגוריה:ארץ ויקטוריה: רכסי הרים
ראלף שולץ

ראלף שולץ (בגרמנית: Ralph Schulz; נולד ב-28 בינואר 1973) הוא דוגמן גרמני.

==ביוגרפיה==
שולץ נולד בבאדן-וירטמברג, לאחר התיכון הוא סיים תואר בעיצוב גרפי באוניברסיטת מנהיים למדע שימושי (Mannheim University of Applied Sciences), לאחר מכן הוא עבד שלוש שנים כמנהל אמנותי ומעצב אתרים בחברת אינטרנט בציריך.

הוא זכה בתחרות דוגמנות שאורגנה על ידי המגזין "Fit for Fun" ולאחר מכן התחיל לעבוד כדוגמן וחתם על חוזה דוגמנות עם סוכנות שווייצרית.

ב-2003 הוכתר כמיסטר גרמניה, אחרי כן הוא דגמן לחברות הוגו בוס ודיזל.

בשנת 2004 התמודד בגרסה הגרמנית של תוכנית המציאות "הרווקה", הוא נחשב כאחד המועמדים האהודים בתוכנית אך לבסוף לא עלה לגמר.

ב-2005 לקח חלק בפרק בתוכנית "Die Cleversten – Der große Drei-Länder-Check" ביחד עם מיסטר שווייץ רוברט איסמאילוביץ' ומיסטר אוסטריה דייוויד קוניגשופר, במסגרת התוכנית הוא הציג את כישרונו בפלירטוטים.

כיום הוא משמש כבעלים של חברת פרסום.

==קישורים חיצוניים==
* 
* 
* 
* 
* 

==הערות שוליים==

קטגוריה:זוכי מיסטר גרמניה
קטגוריה:גרמנים שנולדו ב-1973
הר נורת'ווסט (אנטארקטיקה)

הר נורת'ווסט (באנגלית: Northwest Mountain) הוא הר גדול בארץ ויקטוריה שבאנטארקטיקה.

== גאוגרפיה ==
ההר נמצא מצפון-מזרח להר ביהייב, וצפונית לחלקו העליון של קרחון טיילור.

גובהו של ההר 2,286 מטרים מעל פני הים.

== היסטוריה ==
=== גילוי ההר ומקור שמו ===

שמו של ההר מופיע לראשונה במפות של משלחת טרה נובה אשר חקרה את אנטארקטיקה בין השנים 1910–1913; המשלחת ככל הנראה נתנה להר את שמו.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:10874 הר נורת'ווסט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=114022 הר נורת'ווסט] באתר הגאזט האנטארקטי של ממשלת אוסטרליה
* [https://adam.antarcticanz.govt.nz/nodes/view/21566 הר נורת'ווסט] באתר הגאזט האנטארקטי של ממשלת ניו זילנד
* [https://geographic.org/geographic_names/antname.php?uni=10874&fid=antgeo_117 תצלום לוויין של אזור ההר]

== הערות שוליים ==

נורת'ווסט
נורת'ווסט
קרל הולובר

קרל הולובר (בגרמנית: Karl Holubar; 3 ביוני 1936–6 בינואר 2013) היה רופא עור, פרופסור לדרמטולוגיה, בבית הספר לרפואה, באוניברסיטה העברית בירושלים, מנהל מחלקת עור ומין בבית החולים הדסה בירושלים, פרופסור לדרמטולוגיה וההיסטוריה של הרפואה, בית הספר לרפואה, אוניברסיטת וינה.

==ביוגרפיה==

הולובר נולד בשנת 1936 בווינה.

בין השנים 1954–1960 למד רפואה בבית הספר לרפואה באוניברסיטת וינה.

בשנת 1960 סיים הולובר את בית הספר לרפואה של אוניברסיטת וינה.

בין השנים 1980–1981 כיהן הולובר, כמנהל בפועל של מחלקת עור ומין בבית החולים האוניברסיטאי בווינה.

בין השנים 1983–1986 ניהל הולובר את מחלקת עור ומין בבית החולים הדסה בירושלים.

משנת 1986 היה הולובר פרופסור לדרמטולוגיה, והיסטוריה של הרפואה.

בין השנים 1989–2001 ניהל הולובר את המכון לתולדות הרפואה באוניברסיטת וינה.

הולובר נפטר בשנת 2013, נטמן בווינה, אוסטריה.

==ממחקריו, וספריו==
*Kapitel: Basaliom, Malherbe-Epitheliom, Basalzellnaevus-Syndrom, intraepidermales Epitheliom. In: Handbuch der Haut- und Geschl. Krkh., Ergänzungswerk, Springer 1975, vol III/3 1975, S. 235–437
* 1890-1990: Zur Hundertjahr-Feier der Österreichischen Gesellschaft für Dermatologie und Venerologie. In: Festschrift zur Hundertjahr-Feier. Wien 1990, S. 11–31
* Challenge Dermatology. Österreichische Akademie der Wissenschaften, Wien, 1993 (mit C. Schmidt und K. Wolff)
* Sonne und Haut. Österreichische Ärztekammer, Wien, 1994 (mit C. Schmidt)
* Historical Atlas of Dermatology and Dermatologists. Parthenon, London, 2002 (mit John Thorne Crisse und Lawrence Charles Parish)
* Eine kurzgefasste Geschichte der Österreichischen Gesellschaft für Dermatologie und Venerologie mit besonderer Berücksichtigung der Jahre 1933-1945. ÖGDV, Wien, 2002 (mit D Angetter
* Skin in Water-colours. Blackwell, Oxford-Berlin 2003 (mit S. Fatovic-Ferencic und Gerd Plewig)
* Off the Trodden Path. A dermato-historian´s narrative. Nerval´s and other Diaries. Jentzsch, Wien 2004
* Looking at Eyes and Faces. Austrian Ac Sci Press, Wien 2006 (mit S. Fatovic-Ferencic und G. Plewig)
* Terminologie und ärztliche Sprache. Facultas Univ. Verlag Wien, 2007, erweiterte und ergänzte Auflage
* Geschichte der deutschsprachigen Dermatologie. Wiley, Weinheim 2009 (bilingual deutsch-englisch, mit A. Scholz und G. Burg)

==פרסים==
הולובר נושא מדליית כבוד הכסף הגדולה של הרפובליקה האוסטרית

==ראו גם==
* דרמטולוגיה

==הערות שוליים==

קטגוריה:רופאים אוסטרים
קטגוריה:רופאי עור ישראלים
קטגוריה:סגל האוניברסיטה העברית בירושלים: רפואה
קטגוריה:סגל מרכז רפואי הדסה
קטגוריה:בוגרי אוניברסיטת וינה
קטגוריה:ישראלים שנולדו ב-1936
קטגוריה:ישראלים שנפטרו ב-2013
क

הגיית האות क
क היא האות ה-12 (לאחר औ) באלפבית הדוונאגרי. אות עיצורית זו היא הראשונה מבין סדרת אותיות העיצור. המקבילה הקרובה ביותר לאות עברית היא כּ' דגושה (k). האות הבאה היא ख.

==קישורים חיצוניים==

קטגוריה:אלפבית דוונאגרי
קרחון דיבל (אנטארקטיקה)

קרחון דיבל (באנגלית: Dibble Glacier) הוא קרחון נישא באנטארקטיקה.  

הקרחון זורם לעבר צידו המזרחי של מפרץ סלמון.

== היסטוריה ==
=== גילוי הקרחון ===

הקרחון התגלה באמצעות תצלומי אוויר שצולמו על ידי צי ארצות הברית במסגרת מבצע קפיצה לגובה (שנערך בין השנים 1946- 1947). 

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים. 

הקרחון נקרא על שם ג'ונאס דיבל (Jonas Dibble), שהיה הנגר של ספינת צי ארצות הברית פיקוק (USS Peacock) אשר עליה הפליגה משלחת החקר של ארצות הברית, לחקר האוקיינוס השקט בין השנים 1838–1842. דיבל הציל את הספינה עת שההגה שלה נשבר בלחץ הקרח. 

== לקריאה נוספת ==

<div class="mw-content-ltr">• LAM Hoi Ming, [https://seaice.uni-bremen.de/fileadmin/theses_reports/LAM_HoiMing_MER_Thesis_small.pdf A case study of sea ice Concentration retrieval near Dibble Glacier, East Antarctica: Contradicting observations between passive microwave remote sensing and optical satellites], August 2016, Bremen, Germany</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:3838 קרחון דיבל] באתר הסקר הגאולוגי של ארצות הברית
* [https://geographic.org/geographic_names/antname.php?uni=3838&fid=antgeo_106 תצלום לוויין של קרחון דיבל]
* [https://www.yr.no/place/Antarctica/Other/Dibble_Glacier/ תחזית מזג אוויר עדכנית עבור קרחון דיבל]

== הערות שוליים ==

דיבל
קטגוריה:ארצות הברית באנטארקטיקה
Apple Pencil

Apple Pencil
ה-Apple Pencil (בעברית: עיפרון אפל) הוא עט מגע דיגיטלי (Stylus) המשמש כאביזר קלט עבור מכשירי האייפד פרו וה-iPad 2018. הוא פותח ועוצב על ידי חברת אפל, והוכרז ב-9 בספטמבר 2015 לצד ה-iPad Pro, ושוחרר יחד איתו ב-11 בנובמבר 2015. Apple Pencil מיועד בעיקר לעבודות בתחום היצירה, ויש לו רגישות ללחץ והוא מסוגל לעבוד עם זוויות. סוללתו נטענת באמצעות חיבור לייטנינג.

ב-30 באוקטובר 2018, הכריזה אפל על הדור השני של Apple Pencil. ה-Apple Pencil החדש נצמד באמצעות מגנט לדופנו של ה-iPad Pro. לאחר הצמדתו, הוא נטען אלחוטית ומתחבר למכשיר באופן אוטומטי. בנוסף, ה-Apple Pencil החדש מציע אפשרות להישלט באמצעות מחוות.

== תיאור ==
ל-Apple Pencil יש רגישות ללחץ וזווית. הדור הראשון של העיפרון מכיל התקן בלוטות' המתקשר בו זמנית עם המסך והמערכת שמתחתיו. העיפרון מסוגל לזהות כוח, ומאפשר, לדוגמה, משיכות כהות או בהירות יותר של המכחול בעת ציור, בהתאם לחוזק בו המשתמש לוחץ על המסך עם העיפרון.

Apple Pencil תוכנן כך שזמן ההשהיה שלו יהיה נמוך, כדי לאפשר מגע חלק עם המסך. ב-iPad Pro ניתן להשתמש בו זמנית ב-Apple Pencil ואצבע אחת, תוך דחיית הקלט מכף ידו של המשתמש.

באחד הקצוות של הדור הראשון של Apple Pencil יש מכסה מגנטי נשלף. מתחת למכסה, נמצאת יציאת לייטנינג, אשר מאפשרת לטעון באמצעותה את סוללת העיפרון דרך ה-iPad. הטעינה הראשונית נמשכת כ-12 שעות, אבל 15 שניות של חיבור לאייפד מספיקות לטעינה עבור 30 דקות של שימוש. בנוסף, המשתמש יכול לתאם במתאם "נקבה לנקבה" הכלול באריזה כדי לטעון את העיפרון באמצעות כבל לייטנינג סטנדרטי.

בשנת 2018, נוספה עבור הדור הראשון תמיכה ל-iPad {{כ}}9.7 אינץ' 2018.

בניגוד לקודמו, הדור השני של Apple Pencil נטען אלחוטית באמצעות היצמדות מגנטית לדופן של ה-iPad Pro 2018. הוא שוחרר ב-7 בנובמבר 2018.

== קישורים חיצוניים ==

* 

קטגוריה:מכשירי חברת אפל
קטגוריה:מכשירים שהושקו ב-2015
משה אוקסהורן

משה שמחה אוקסהורן (לעיתים: אוכסהורן; מאי 1890 - כ"א בכסלו ה'תשט"ו, 16 בדצמבר 1954) היה סוחר ופרדסן, עסקן ציבורי בתקופת היישוב ושותף לייסודן של שכונת רמת השרון בתל אביב, ושל שכונת "בית וגן" שלימים הייתה לעיר בת ים.

אוקסהורן היה חבר הנהלת לשכת המסחר בתל אביב משנת 1928, היבואן הגדול ביותר של מוצרי מכולת בתל אביב של שנות ה-30, ובעל רשת בתי המסחר למכולת "בית מסחרי מ. א." שהחזיקה סניפים בירושלים, תל אביב וחיפה. בשנות ה-50 של המאה ה-20 היה מגדולי הפרדסנים בישראל.

==ביוגרפיה==
נולד ביאגיילניצה שבגליציה, לאברהם אוכסהורן, סוחר ועסקן שעלה מאוחר יותר לארץ ישראל וישב בתל אביב. למד בבית ספר למסחר בברלין וב-1908 עלה לארץ ישראל. תחילה עבד כפועל ולאחר שהתבסס החל לסחור במוצרים שונים, נישא לחסיה בת זלמן אמדורסקי והתיישב בפתח תקווה. הוא השתלב בעסקיו של אביו שהקים עם יצחק דיסקין את השותפות "אוכסהורן-דיסקין", כשהתפרקה השותפות היה לשותפו של אביו עד פטירת האב. במשך הזמן התפתח מסחרו והוא היה לסיטונאי המזון הגדול ביותר ביישוב ולאחר קום המדינה. הוא החזיק סניפים בערים המרכזיות וגם בערים הערביות באר שבע ועזה. בית המסחר שלו בירושלים היה גדול במיוחד, ברחוב יפו 28 מול בית הדואר המרכזי במבנה שבחלקו שכן מאוחר יותר פנסיון ויטא

אוקסהורן נמנה עם מייסדיי השכונה היפואית "בית וגן" שעתידה הייתה להיות העיר בת ים, והיה יושב ראש מועצת השכונה. כן היה ממייסדי המושבה דאז "רמת השרון" וביתו המפואר, בתכנונו של יוסף ברלין, שוכן ברחוב החשמל 25. ב-1933 הקים אוקסהורן בית נוסף, בתכנונו של משה קרסיק, בבניין מס' 29.

משה אוקסהורן נפטר כ"א בכסלו ה'תשט"ו, 16 בדצמבר 1954 ונקבר בבית העלמין נחלת יצחק. חסיה אוקסהורן נפטרה בט"ו בשבט ה'תש"ל, 22 בינואר 1970.

לבני הזוג אוקסהורן היו שני בנים (צבי ויוסף) ושתי בנות (ציונה פומרנץ ואסתר ג'ייקובס). הבן הצעיר, יוסי קרני, ניהל במשך שנים לאחר פטירת אביו את פרדסי המשפחה, תחת חברת "הדרי השרון" שהחזיקה מלבד אלפי דונמים של פרדסים, גם שני בתי אריזה בנתניה ובעזה. נכדו אריאל אוקסהורן היה נשוי למרים אדלסון.

לאחר מותו תרמה משפחתו לזכרו של את בית ההבראה "נוה משה" לבני ישיבות בשכונת בית הכרם בירושלים.

==לקריאה נוספת==
* 'אוכסהורן, משה', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 27.

==קישורים חיצוניים==
* 
* [https://web.archive.org/web/20140908182034/http://www.rishonim.org.il/petach%2Dtikva/Info/founder_show.aspx?id=329 משה אוקסהורן] באתר ראשוני העיר פתח תקווה

==הערות שוליים==

קטגוריה:יהודים גליציאנים
קטגוריה:אנשי העלייה השנייה
קטגוריה:פתח תקווה: אישים
קטגוריה:בת ים: אישים
קטגוריה:מייסדי שכונות בארץ ישראל
קטגוריה:תל אביב-יפו: אישים
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1890
קטגוריה:ישראלים שנפטרו ב-1954
21 מחשבות על המאה ה-21

21 מחשבות על המאה ה־21 הוא ספר מאת פרופסור יובל נח הררי שיצא לאור בישראל בהוצאת כנרת זמורה-ביתן דביר בשנת 2018. הספר יצא לאור גם בארצות הברית ובממלכה המאוחדת.

לאחר שספריו הקודמים עסקו בעבר (קיצור תולדות האנושות) ובעתיד (ההיסטוריה של המחר), הררי עוסק בספרו השלישי בהווה. הספר מאגד לתוכו מספר מאמרים, חלקם מבוססים על מאמרים שפורסמו כבר בעבר, ודן בסוגיות הטכנולוגיות, הפוליטיות, החברתיות והקיומיות של המין האנושי בהמשך המאה ה-21.

בשנת 2019, בתרגום ספרו לרוסית הוחלפה בידיעתו ביקורת על ולדימיר פוטין בביקורת על דונלד טראמפ, וכיבוש חצי האי קרים הוצג בגרסה הרוסית כסיפוח, דבר שהוביל לביקורת עליו.

==קישורים חיצוניים==
* 

==הערות שוליים==

קטגוריה:ספרי הוצאת כנרת
קטגוריה:ספרי זמורה ביתן
קטגוריה:ספרי הוצאת דביר
יעקב בן דניאל

יעקב בן דניאל (נולד ב-1932) הוא לשעבר ראש עיריית קריית אתא בין השנים 1983–1989.

==ביוגרפיה==
בן דניאל נולד בנאסריה שבעיראק, שבעה קילומטרים בלבד מאור כשדים התנ"כית. הוא למד בבית הספר הממלכתי המקומי והמשיך בתיכון היהודי בבגדאד.

ב-1951 עלה לישראל בגפו ובעקבות חבר הגיע לכפר אתא. התגייס לצה"ל, שם שרת בגדוד 13 של חטיבת גולני. עם שחרורו הגיע למעברת כפר אתא שם התגוררו בני המשפחה שעלו בינתיים לישראל. תעודותיו כבוגר תיכון סייעו לו לקבל עבודה כפועל בבית החרושת אתא.

בפעילותו הציבורית החל עם היבחרו להנהלת קופת התגמולים במפעל. בשנת 1957 כשפרצה השביתה הגדולה בבית החרושת היה בן דניאל דוברם של השובתים. לאור פועלו ב"שביתה הגדולה" נבחר לוועד העובדים. בשנת 1959 נבחר לתפקיד מזכיר ההסתדרות בעיר וכיהן בתפקידו עד שנת 1974. הוא דאג לעצמאותו הכלכלית של הסניף, הקים אצטדיון כדורגל, טיפח את קבוצות הספורט ובנה את בית ההסתדרות ברחוב רמז, בית מועד בקריית בנימין וקן הנוער העובד בכפר אתא.

בשנת 1965 נבחר למועצת העיר וקיבל את תיק החינוך. ארבע שנים אחר כך כבר היה לסגן ראש העיר וניהל את החינוך והקמת חטיבות הביניים בעיר.

בין השנים 1983–1989 כיהן כראש עיריית קריית אתא, הקים את המתנ"ס העירוני ובנה את מרכז הספורט בגבעת הרקפות. באוגוסט 1984 הוצאו כל עובדי העירייה לחופשה בשל חוב של 600 מיליון שקל, חוב שלא איפשר לעירייה לתפקד. העובדים יצאו לשביתה כללית וחסמו את הכניסה לעיר. לאחר כשנתיים הצליח לאזן את התקציב של העיר. בתקופתו קרסו המפעלים בעיר: אתא, צבע וכרמל, שלא באשמתו.

== קישורים חיצוניים ==
* 
* 
* 
* 
* 
* 
* 

== הערות שוליים ==

קטגוריה:ראשי עיריית קריית אתא
קטגוריה:ישראלים ילידי עיראק
קטגוריה:עולים בשנות ה-1950
קטגוריה:ראשי רשויות מקומיות מטעם העבודה
קטגוריה:ישראלים שנולדו ב-1932
Lonely Together

"Lonely Together" (בעברית: בודדים ביחד) הוא סינגל שהוקלט על ידי הדיג'יי השוודי אביצ'י, ביחד עם הזמרת-יוצרת הבריטית ריטה אורה, מתוך המיני-אלבום הרביעי שלו, . השיר יצא לאור ב-11 באוגוסט 2017, כסינגל השני והאחרון מתוך המיני-אלבום. "Lonely Together" היה הסינגל האחרון שהוציא אביצ'י לפני מותו באפריל 2018.<ref name=":0" />

השיר הגיע למקום הראשון במצעד שבסקוטלנד, השלישי במצעד שבהונגריה, והרביעי במצעד הסינגלים הבריטי.

== רקע וכתיבה ==
השיר נכתב על ידי בני בלנקו, אלי טמפוסי, אביצ'י, בריאן לי, קשמיר קאט ואנדרו וואט והופק על ידי קארל פאלק, בלנקו, וואט, קשמיר קאט ואביצ'י. השיר הוא שיר בסגנון הפרוגרסיב האוס, בדומה לשירים נוספים של אביצ'י. אורה ביצעה את "Lonely Together" בפסטיבל קונינגסדג 538 בהולנד, שבוע לאחר מותו של אביצ'י וקיימה עבורו דקת דומייה.<ref name=":0"></ref>

בנוסף לכך, נכלל השיר באלבומה השני של אורה Phoenix, כרצועה הרביעית.

== וידאו קליפ ==
הווידאו קליפ המלא שיצא עבור השיר הועלה ליוטיוב ב-18 בספטמבר 2017. הקליפ זכה בפרס הווידאו-קליפים של MTV בקטגוריית - "קליפ הדאנס-אלקטרוני הטוב ביותר". בתחילת הקליפ ניתן את ריטה נשענת על קיר ושרה את השיר. לאורכו של הקליפ, ניתן לראות זוג מקיים פעולות שונות במהלך השגרה היומיומית שלו.

נכון לפברואר 2021, מונה הצפיות של הקליפ עומד על למעלה מ-165 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|פלטינה
|50,000<small></small>
|-
!ארצות הברית (RIAA)
|זהב
|500,000<small></small>
|-
!בלגיה (BEA)
|זהב
|15,000
|-
!בריטניה (BPI)
|פלטינה
|600,000<small></small>
|-
!גרמניה (BVMI)
|זהב
|200,000
|-
!דנמרק (IFPI Denmark)
|פלטינה
|90,000
|-
!ספרד (PROMUSICAE)
|זהב
|20,000
|-
!פורטוגל (AFP)
|זהב
|10,000
|-
!צרפת (SNEP)
|פלטינה
|200,000
|-
!קנדה (Music Canada)
|פלטינה
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
! rowspan="2" |עולם
|11 באוגוסט 2017
| rowspan="2" |הורדה דיגיטלית
|רגילה
| rowspan="2" |PRMD • אינטרסקופ
| rowspan="3" |
|-
|27 באוקטובר 2017
|אקוסטית
|-
!ארצות הברית
|31 באוקטובר 2017
|רדיו להיטים
|רגילה
|אינטרסקופ
|-
!עולם
|17 בנובמבר 2017
|הורדה דיגיטלית
|רמיקסים
|PRMD • אינטרסקופ
|
|-
!איטליה
|15 בדצמבר 2017
|רדיו להיטים
|רגילה
|יוניברסל
|
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי אביצ'י
קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי אביצ'י
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי בני בלנקו
קטגוריה:שירים שנכתבו על ידי בריאן לי
קטגוריה:שירים שהופקו על ידי אביצ'י
קטגוריה:שירים שהופקו על ידי בני בלנקו
קטגוריה:שירים שהופקו על ידי קשמיר קאט
קטגוריה:וידאו קליפים שצולמו באוקראינה
יחסי ג'מייקה–סין

יחסי ג'מייקה–סין הם היחסים הדיפלומטיים הרשמיים שבין ג'מייקה לבין הרפובליקה העממית של סין.

== היסטוריה ==
היחסים בין שתי המדינות כוננו ב-21 בנובמבר 1972. ממשלת הרפובליקה העממית של סין ייסדה שגרירות בבירה קינגסטון בשנת 1973. לא היה שום ייצוג של המדינה האחת בשנייה עד שנת 1992 שבה ממשלת ג'מייקה מינתה את שגרירה בטוקיו לאחראי על היחסים עם הרפובליקה העממית של סין. מאוחר יותר, ייסדה ג'מייקה שגרירות רשמית בבייג'ינג בירת הרפובליקה העממית של סין.

שתי המדינות החליפו משלחות וקיבלו שתיהן ביקורים רמי דרג מן המדינה השנייה. בשנת 2013 במהלך ביקור של נשיא הרפובליקה העממית של סין שי ג'ינפינג בטרינידד וטובגו, הוא נפגש עם ראש הממשלה של ג'מייקה פורשיה סימפסון-מילר.

בשנת 2008 מימנה הרפובליקה העממית של סין לימודי טכנולוגיה בשווי 500 מיליון דולר אמריקאי למדינות הקריביים, בהן ג'מייקה. הרפובליקה העממית של סין מימנה לימודי טכנולוגיה של 2,000 ג'מייקנים.

== נציגויות דיפלומטיות ==
* ג'מייקה מיוצגת ברפובליקה העממית של סין בדרג השגרירות באמצעות שגרירות רשמית שהיא מחזיקה בבייג'ינג, בירת המדינה.
* הרפובליקה העממית של סין מיוצגת בג'מייקה בדרג השגרירות באמצעות שגרירות רשמית שהיא מחזיקה בקינגסטון, בירת המדינה.

== הערות שוליים ==
ख

הגיית האות ख
ख היא האות ה-13 באלפבית הדוונאגרי (אחרי क). האות זהה לאות הלטינית k אך בשונה ממנה, היא עיצור מנושף, כלומר היא מלוות בצליל נשיפה – h ונהגית כ-kha.
האות הבאה היא ग.

קטגוריה:אלפבית דוונאגרי
פאטרה

פאטרה ביוונית: Πάταρα, בטורקית: Patara) הייתה עיר נמל לחופי הים התיכון, בדרום-מערב ליקיה שבאסיה הקטנה ובשטחי טורקיה המודרנית.

==היסטוריה==
לעיר הייתה חשיבות רבה בעולם היווני העתיק. לפי האגדה, פאטרוס, בנו של אפולו, בנה את העיר. בעיר פעל אורקל שהיה בכיר ביותר, השני אחר האורקל בדלפי.

בשנת 333 לפנה"ס נכנעה העיר לאלכסנדר מוקדון.

בנצרות מוזכרת העיר כעיר בה החליף פאולוס את האוניות. בנוסף, בעיר נולד ניקולאוס הקדוש שהיה בעל השפעה רבה על העולם הנוצרי.

==קישורים חיצוניים==

* 
* [http://turkey.co.il/פאטרה/|פאטרה - עיר מולדתו של ניקולא הקדוש]

קטגוריה:טורקיה: אתרים ארכאולוגיים
קולולם

קולולם הוא מיזם חברתי-מוזיקלי לשירת המונים. שם המיזם הוא הלחם בסיסים של המילים"קולולו" ו"כולם".

==היסטוריה ==
המיזם 'קולולם' (חברה בע"מ) הוקם בשנת 2017 על ידי שלושת היזמים: אור טייכר, מיכל שחף ובן יפת. מטרת המיזם היא לחזק את החברה באמצעות חיזוק הקשרים בין האנשים המרכיבים אותה ולעשות זאת באמצעות שירה בציבור.

צוות המיזם מארגן אירועי שירה המוניים (רובם של אלף איש או יותר) שבהם קבוצות גדולות של אנשים ללא כל רקע מוזיקלי מתאספים יחד כדי ליצור יצירה מוזיקלית משותפת. עבור אירועי קולולם נבחרים שירים מוכרים אשר עוברים עיבוד קולי ואינסטרומנטלי חדש. במהלך האירוע נחלק הקהל לקבוצות על פי הקולות השונים, המנצחים מלמדים את קבוצות הקול את חלקיהם בשיר בתוך פרק זמן קצר ולאחר מכן מתכנסים כולם יחד ללימוד וביצוע משותף של השיר.

אירועי קולולם מוקלטים ומצולמים על ידי צוות מוזיקלי וקלנועי ולאחר האירוע יוצא לאוויר וידאו קליפ המופץ ברשתות החברתיות.

באפריל 2018 כ-12,000 איש, מספר המשתתפים הרב ביותר באירוע קולולם עד אז, שרו יחד את על כל אלה ("על הדבש ועל העוקץ") של נעמי שמר. בין המשתתפים היו נשיא המדינה ראובן ריבלין, הזמר שלומי שבת והשרה לשוויון חברתי גילה גמליאל.

הקולולם שהתקיים ב-14 ביוני 2018, "One Love" של בוב מארלי, התקיים לבקשתו ובהשתתפותו של המנהיג האינדונזי, חאג'י יחיא קוליל סטאקוף (פאק יחיא), מזכ"ל תנועת NU המוסלמית, במוזיאון מגדל דוד. קולולם זה, נחשב לשיא, בשל שילוב הדתות: כ-1,000 איש, יהודים, מוסלמים ונוצרים, שרו ביחד את השיר, שתורגם לערבית ולעברית.

בשנת 2018 זכו מייסדי המיזם בפרס "Asia Game Changer Award" עבור תרומתם "להביא איחוד באחת מהערים השסועות ביותר", במהלך האירוע "One Love" שהתקיים בירושלים. באותה שנה הם זכו גם בפרס ירושלים לאחדות ישראל.

הפופולריות של המיזם הגיעה לקהלים שונים בישראל והקימה על קולולם מתחרים וחקיינים שונים אשר עושים שימוש בשם 'קולולם', כך גם הפך הביטוי "אירוע קולולם" למטבע לשון לאירועי שירה בציבור משותפים.

המיזם זכה אף להצלחה בינלאומית כשג'ניפר לופז פנתה לקולולם לקבלת אישור לשימוש בעיבוד שיצרו לשיר "Let's Get Loud" וביצעה אותו יחד עם שאקירה בסופרבול בינואר 2020.

==קישורים חיצוניים==
* 

*[https://www.kan.org.il/item/?itemid=41023 "הנובל של אסיה": "קולולם" זוכה להכרה בעולם] כתבת כאן 11
* 

==הערות שוליים==

קטגוריה:ארגונים חברתיים בישראל
קטגוריה:שירה בציבור בישראל
קטגוריה:זוכי פרס ירושלים לאחדות ישראל
קטגוריה:מיזמים חברתיים
ग

הגיית האות ग
ग היא האות ה-14 (אחרי ख) באלפבית הדוונאגרי. היא אות עיצור וילוני, סותם, קולי. המקבילה הקרובה ביותר לאות עברית היא ג' (g) כבגמל. 

מקור אות זו באות הבראהמנית ga, שייתכן כי התפתחה מהאות הארמית 10px (גימל).

האות הבאה היא घ.

קטגוריה:אלפבית דוונאגרי
घ

הגיית האות घ
घ - גְהַה היא האות ה-15 באלפבית הדוונאגרי (אחרי ग). האות זהה לאות הלטינית g (או ג) אך בשונה ממנה, היא עיצור מנושף, כלומר היא מלוות בצליל נשיפה – h ונהגית כ-gha.
האות הבאה היא ङ.

קטגוריה:אלפבית דוונאגרי
וולאצלאווקער טאגבלאט

וולאצלאווקער טאגבלאט הוא עיתון ביידיש שיצא בוולוצלאווק בתקופה שבין מלחמות העולם. העיתון נוסד בשנת 1919, והתפרסם בוולוצלאווק, פלוצק ובקוטנו.

עורך העיתון היה שמואל וולקוביץ.

==קישורים חיצוניים==
* [https://moreshet.pl/he/node/672 ולוצלאבק] , מרכז מורשת יהדות פולין

קטגוריה:עיתונים ביידיש
קטגוריה:פולין: עיתונים
אוסף שטיגליץ

רימונים לתורה (מרוקו, סוף [[המאה ה-19) מאוסף שטיגליץ]]
"אוסף שטיגליץ" הוא אוסף של פרטי יודאיקה ואומנות יהודית שנאסף על ידי יוסף שטיגליץ. בשנת 1986 נרכש האוסף למוזיאון ישראל.
==תיאור==
אוסף שטיגליץ נאסף על ידי יוסף שטיגליץ (1995-1903), אספן וסוחר אמנות ועתיקות יליד פולין, שהיגר לפלשתינה בשנת 1945. שטיגליץ פתח חנות לעתיקות ששכנה ברחוב אלנבי 71 בתל אביב-יפו, שם מכר ציורים ועתיקות. אוסף, המכיל 280 פריטי יודאיקה שונים וציור אחד - "ישו בפני שופטיו" (1877) מאת מאוריצי גוטליב, היה שייך לאוספו הפרטי של שטיגליץ והוא הוצג בסלון ביתו ברחוב ג׳ורג' אליוט 16 בתל אביב-יפו.

בשנת 1986 החליט שטיגליץ להעביר את האוסף למוזיאון, ששויו הוערך באותה עת בכ-6 מיליון דולר, תמורת כמיליון וחצי דולר, שגויסו בעזרת בני הזוג אריקה ולודוויג יסלזון מניו יורק, ארצות הברית. ההחלטה על העברת הפריטים למוזיאון נבעה הן ממניעם לאומיים והן מרצונו של שטיגליץ לשמור על האוסף כיחידה שלמה. "״רציתי לפעמים להשאיר דברים יפים אצלי", טען שטיגליץ, "אבל אם זה כל־כך נדיר, אצלי יראו את זה עשרים איש בשנה ובמוזיאון עשרות אלפים [...] לא היה לי מצפון להשאיר את זה אצלי".

בשנת 1987 הוצג האוסף בתערוכה במוזיאון בשם "אוסף שטיגליץ: יצירות מופת באמנות יהודית". פריטים שונים מן האוסף מוצגים בתצוגת הקבע של האגף לאמנות ותרבות יהודית ע"ש ג'ק, ג'וזף ומורטון מנדל במוזיאון.

==קישורים חיצוניים==

*[https://museum.imj.org.il/stieglitz/aboutH.asp אוסף שטיגליץ] באתר מוזיאון ישראל
*

==הערות שוליים==

קטגוריה:אוסף מוזיאון ישראל
קטגוריה:אמנות יהודית
לואן ויירה

לואן גילרמה דה ז'סוס ויירה (בפורטוגזית: Luan Guilherme de Jesus Vieira; נולד ב-27 במרץ 1993 בסאו חוזה, ברזיל) הוא כדורגלן ברזילאי, חלוץ במועדון סנטוס ונבחרת ברזיל. אלוף אולימפי לשנת 2016. נבחר לכדורגלן השנה באמריקה הדרומית בשנת 2017.

==ביוגרפיה==
===קריירת מועדונים===
לואן הוא בוגר בית הספר לכדורגל של גרמיו. באפריל 2014 הופיע בהופעת בכורה במשחק נגד אתלטיקו מיניירו בליגת העל הברזילאית בכדורגל. את שער הבכורה הבקיע במסגרת גביע ליברטדורס במשחק נגד אתלטיקו נסיונל. ב-2016 זכה עם הקבוצה בגביע הברזילאי. ב-2017 הפך לסגן מלך השערים של גביע ליברטדורס. באוגוסט אותה שנה ניהל מגעים עם ספרטק מוסקבה אך לבסוף המשא ומתן קרס והוא לא עבר בשל רצונו לזכות עם גרמיו בגביע ליברטדורס והוכתר לכדורגלן הטוב של הטורניר באותה עונה ולכדורגלן השנה באמריקה הדרומית. בנובמבר 2018 נודע על מגעים שסוכנו ניהל עם זניט סנקט פטרבורג הרוסית, לקראת חלון ההעברות בחורף.

===קריירה בנבחרת===
במדי הנבחרת הצעירה של ברזיל הוא זכה במדליית זהב באולימפיאדת 2016.

== סטטיסטיקה ==
נכון לנובמבר 2018:
{| class="wikitable" style="text-align: center;"
|-
!rowspan="2"|מועדון
!rowspan="2"|עונה
!colspan="3"|ליגה
!colspan="2"|ליגת המדינה
!colspan="2"|גביע לאומי
!colspan="2"|טורניר ביניבשתי
!colspan="2"|טורניר אחר
!colspan="2"|סך הכל
|-
!ליגה!!הופעות!!שערים!!הופעות!!שערים!!הופעות!!שערים!!הופעות!!שערים!!הופעות!!שערים!!הופעות!!שערים
|-
|valign="center"|טנאבי
|2012
|ליגת המשנה של מדינת סאו פאולו
|colspan="2"|—||9||2||colspan="2"|—||colspan="2"|—||colspan="2"|—||9||2
|-
|valign="center"|קטאנדוונסה
|2013
|ליגת המשנה של מדינת סאו פאולו
|colspan="2"|—||1||0||colspan="2"|—||colspan="2"|—||colspan="2"|—||1||0
|-
|rowspan="6" valign="center"|גרמיו
|2014
|rowspan="5"|Série A
|28||4||14||3||1||0||7||1||colspan="2"|—||50||8
|-
|2015
|33||10||15||4||8||3||colspan="2"|—||colspan="2"|—||55||17
|-
|2016
|25||6||11||5||8||1||8||0||2||0||54||12
|-
|2017
|20||6||12||3||6||1||12||8||1||0||51||18
|-
|2018
|16||1||9||4||3||2||10||4||8||3||37||10
|-
!colspan="2"|סך הכל
!122!!27!!61!!19!!26!!7!!39!!13!!62!!18!!249!!65
|}

== תארים ==
קבוצתיים
; גרמיו
* הגביע הברזילאי — 2016
* גביע ליברטדורס — 2017
אישיים
* כדורגלן השנה באמריקה הדרומית - 2017

== קישורים חיצוניים ==

== הערות שוליים ==

קטגוריה:חלוצי כדורגל ברזילאים
קטגוריה:כדורגלנים ברזילאים
קטגוריה:כדורגלני גרמיו
קטגוריה:כדורגלני קורינתיאנס
קטגוריה:כדורגלני סנטוס
קטגוריה:כדורגלני נבחרת ברזיל
קטגוריה:זוכי פרס כדורגלן השנה באמריקה הדרומית
קטגוריה:ברזילאים שנולדו ב-1993
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת ריו דה ז'ניירו (2016)
ערי טרף

ערי טרף (באנגלית: Mortal Engines; בתרגום מילולי: "מנועים קטלניים") הוא סרט הרפתקאות פוסט-אפוקליפטי בבימויו של כריסטיאן ריברס על פי תסריט שנכתב על ידי פראן וולש, פיליפה בויינס ופיטר ג'קסון. מבוסס על רומן באותו השם מאת פיליפ ריב. זו קופרודוקציה אמריקאית-ניו זילנדית, המתרחשת בעולם פוסט-אפוקליפטי סטימפאנק שבו כל הערים נעות על גלגלים ממונעים וטורפות אחת את השנייה. בסרט מככבים הוגו ויבינג, הרה הילמר, רוברט שיהאן, ג'יהאי, רונן ראפטרי, ליילה ג'ורג', פטריק מלאהייד וסטיבן לאנג.

הסרט יצא לאקרנים בניו זילנד ובישראל ב-6 בדצמבר 2018 ובארצות הברית ב-14 בדצמבר 2018.

== עלילה ==
טום הוא תושב לונדון בן עשרים שרק פעם אחת חי מחוץ לעיר המגורים שלו ורגליו לא נגעו מעולם בדשא, בוץ או קרקע. הטעימה הראשונה שלו מהעולם החיצוני מגיעה די במפתיע: הוא נקלע בדרכה של הסתר שו רעולת הפנים שניסתה להרוג את תדאוס ולנטיין, איש חזק שהיא מאשימה ברצח אימה. יחד, הסתר וטום נזרקים לבסוף מעיר המגורים שלהם כאשר כעת עליהם לדאוג לעצמם.

== שחקנים ודמויות ==
* הרה הילמר - הסתר שו
* רוברט שיהאן - טום נטסוורת'י
* הוגו וויבינג - תדאוס ולנטיין
* קארן פיסטוריוס - פנדורה שו
* ג'יהאיי - אנה פאנג
* רונאן רפטרי - בוויס פוד
* ליילה ג'ורג' - קת'רין ולנטיין
* פטריק מלאהידה - מגנוס קרום
* סטיבן לאנג - שרייק
* רגה ז'אן פייג' - קפטן חורה
* יוסון אן - מייג'ור צ'ן
* אנדרו ליס - הרברט מליפנט

== קישורים חיצוניים ==
* 
* 
* זוהר צלח, [https://13news.co.il/10news/bidur/177797 הכי רחוק מ"שר הטבעות: "ערי טרף" הוא אכזבה עצומה], באתר ערוץ עשר, 6 בדצמבר 2018 (במקור, מאתר "nana10")
* 
* 

== הערות שוליים ==

קטגוריה:סרטים באנגלית
קטגוריה:סרטי 2018
קטגוריה:סרטי הרפתקאות אמריקאיים
קטגוריה:סרטים אמריקאיים
קטגוריה:סרטים שצולמו בניו זילנד
קטגוריה:סרטים פוסט-אפוקליפטיים
קטגוריה:סרטי סטימפאנק
קטגוריה:סרטי אולפני יוניברסל
קטגוריה:סרטי פולחן
גשר פוניאטובסקי

גשר פוניאטובסקי (בפולנית: Most Poniatowskiego) הוא גשר היסטורי מפורסם בוורשה שבפולין. הגשר נבנה בין 1904 ל-1914, נפגע בכל אחת ממלחמות העולם, ונבנה מחדש אחריהן. הגשר עובר מעל נהר הויסלה ומחבר בין רובע פראגה ופובישלה. הגשר הוא גשר דרכים המתחבר לשדרות ירוזולימסקייה.

==היסטוריה==
גשר פלדה באורך 506 מטרים המורכב משמונה חלקים תוכנן על ידי שטפן שילר. הקמתו החלה ב-1904 ובוצעה על ידי חברת קונסטנטי רודצקי (K. Rudzki i S-ka) בפיקוחם של המהנדסים מייצ'סלב מרשבסקי וואצלב פשקובסקי. מהנדס נוסף שעבד על הגשר היה קז'ימייז' אודקובסקי, שעבר מאוחר יותר לניהול חברת התחמושת לוצניק. הגשר נתפס כרברבני בעיני המתנגדים להקמתו, בהם ראש עיריית ורשה והסופר בולסלאב פרוס. הגשר נפתח ב-6 בינואר 1914 על ידי המושל הכללי הרוסי גאורגי סקלון כגשר השלישי של ורשה, ובהתאם לכך זכה לכינוי העממי "הגשר השלישי" (trzeci most) אף ששמו הרשמי היה "הגשר של מנהיגנו הדגול, הצר ניקולאי השני". לאחר שפולין זכתה לעצמאות מחודשת ב-1918 שונה שמו של הגשר על שמו של הנסיך יוזף פוניאטובסקי וזכה לכינוי Poniatoszczak.

הגשר ספג פגיעות קשות במהלך מלחמות העולם. במהלך מלחמת העולם הראשונה, ב-1915, הצבא הרוסי הנסוג פוצץ ארבעה חלקים מהגשר על מנת להאט את התקדמות הכוחות הגרמניים. הגשר הוקם מחדש במהירות על ידי הגרמנים, אך נפגע בתאונה זמן קצר אחר כך. לאחר המלחמה נבנה הגשר מחדש על ידי הממשלה הפולנית במשך חמש שנים, בין 1921 ל-1926. במהלך הפיכת מאי שימש הגשר כמקום מפגש בין נשיא פולין סטניסלאב ויצ'כובסקי ומנהיג המהפכה מרשל פולין יוזף פילסודסקי. במהלך מלחמת העולם השנייה הושמד הגשר על ידי הגרמנים במהלך מרד ורשה ב-13 בספטמבר 1944. הפעם נהרס הגשר באופן משמעותי, וכל חלקיו התמוטטו, כשרק החלקים התחתונים שרדו.

התוכניות הראשונות לאחר המלחמה של הממשלה הפולנית הקומוניסטית החדשה היו של הקמת מבנה זמני מעץ על החלקים ששרדו, אך העבודה הנמהרת גרמה לגשר להתמוטט. הגשר הוקם מחדש ונחנך ב-22 ביולי 1946 על ידי בולסלאב ביירוט. הגשר החדש שהוקם איבד חלק מהפאר שהיה לגשר בצורתו שלפני המלחמה, ובשל התקציב המוגבל לא שוחזרו מאפייני נאו-רנסאנס דקורטיביים, כדוגמת מעקות עשויים ביד וספסלי אבן. בזמן שפל נמוך ניתן לצפות בחלק מהשרידים בצורתו המוקדמת של הגשר לפני המלחמה.

בין השנים 1963 ל-1966 הורחב הגשר, ומסלול החשמלית הופרד מהכביש, והגשר חובר לכביש המהיר Wisłostrada בגדה השמאלית של הוויסלה. בשנים 1985–1990 נעשו הרחבה ושיפוץ נוסף, והכביש בגדה הימנית (פראגה) הורחב והוקם גשר זמני נוסף (גשר סירנה; שהוחלף בשנת 2000 על ידי גשר שוויינטוקז'יסקי). ב-2004 החל פרויקט שיקום של הגשר. ב-2005 הוקמו מגדלים קטנים, וארבעת חלקיו של הגשר נבנו מחדש. ב-2007 מסלול החשמלית שופץ.

==קישורים חיצוניים==

קטגוריה:ורשה: מבנים
פוניאטובסקי
יחסי אנטיגואה וברבודה – סין

יחסי אנטיגואה וברבודה–סין הם היחסים הדיפלומטיים הרשמיים שבין אנטיגואה וברבודה לבין הרפובליקה העממית של סין.

== היסטוריה ==
היחסים בין הרפובליקה העממית של סין לבין אנטיגואה וברבודה כוננו ב-1 בינואר 1983, פחות משנתיים לאחר עצמאותה של המדינה הקריבית. המהלך נעשה בעת תקופת שלטונם של שליט הרפובליקה העממית של סין בפועל דנג שיאופינג וראש ממשלת אנטיגואה וברבודה ורה בירד. היחסים בין שתי המדינות היו מאז יציבים מאוד, סין תמכה בהצטרפותה של אנטיגואה וברבודה לארגון האומות המאוחדות. בין שתי המדינות מתקיים סחר תקין ששוויו הכולל הוא 5 מיליון דולרים אמריקאים לשנה.

ביוני 2013, במהלך ביקורו של נשיא סין שי ג'ינפינג בטרינידד וטובגו, הוא נפגש לפגישה בילטרלית עם ראש ממשלת אנטיגואה וברבודה בולדווין ספנסר. גם מצד אנטיגואה וברבודה נעשו ביקורים רמי דרג כאשר משלחת של פרלמנטרים מאנטיגואה וברבודה התארחה ברפובליקה העממית של סין במסגרת ועידה.

סין מימנה הקמת טרמינל שלם בנמל התעופה הבין לאומי ורה ס. בירד שמשרת כנמל התעופה הראשי של אנטיגואה וברבודה.

== נציגויות דיפלומטיות ==
* אנטיגואה וברבודה אינה מיוצגת ברפובליקה העממית של סין בשום דרג, הן בדרג השגרירות והן בדרג הקונסולרי.
* הרפובליקה העממית של סין מיוצגת באנטיגואה וברבודה בדרג השגרירות באמצעות שגרירות רשמית שהיא מחזיקה בסנט ג'ונס, בירת המדינה.

== הערות שוליים ==
איגור קונובאלוב

איגור אולגוביץ' קונובאלוב (ברוסית: Игорь Олегович Коновалов; יליד 8 ביולי 1996) הוא כדורגלן רוסי, קשר במועדון רובין קאזאן.

==קריירת מועדונים==
===ספרטק וקובאן===
איגור הוא בוגר האקדמיה לכדורגל של ספרטק מוסקבה. בשנת 2013 שיחק במדי הקבוצה הבוגרת ובקיץ 2014 עבר לקובאן קרסנודאר. בעונת 2014/2015 הופיע ב-22 משחקים והבקיע שער אחד במדי קבוצת הנוער. הוא הופיע לראשונה במדי הקבוצה הבוגרת ב-21 ביולי 2015 כשעלה בדקה ה-87 להחליף את רומן פבליוצ'נקו במשחק נגד אופה.

===רובין===
בפברואר 2018 חתם על חוזה עם רובין קאזאן.

==קריירה בנבחרת==
במאי 2017 הוזמן לסגל נבחרת רוסיה בכדורגל עד גיל 21.

== קישורים חיצוניים ==

* [https://premierliga.ru/players/Konovalov-Igor פרופיל], באתר ליגת העל הרוסית בכדורגל

קטגוריה:כדורגלני קובאן קרסנודאר
קטגוריה:כדורגלני ספרטק מוסקבה
קטגוריה:כדורגלני רובין קאזאן
קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני ארסנל טולה
קטגוריה:כדורגלני אחמט גרוזני
קטגוריה:כדורגלני אורל
קטגוריה:רוסים שנולדו ב-1996
בלתי מובס (סרט, 2018)

בלתי מובס (ברוסית: Несокрушимый) הוא סרט קולנוע רוסי מסוגת הדרמה והמלחמה בבימויו של קונסטנטין מקסימובה ובכיכובם של אנדריי צ'רניצ'וב, ולדימיר יפיפאנצב, אולגה פוגודינה וסרגיי גורובצ'נקו. ב-9 בספטמבר 2018 ביום הטנקיסטים, המציין את יום חגו של חיל השריון הרוסי, התקיימה הקרנה פרטית של הסרט עבור חיילי חטיבת השריון טמאנסקאיה וחטיבת השריון קאנטמיר.

ברוסיה הסרט יצא להפצה מסחרית ב-25 באוקטובר 2018.
== רקע ==
הסרט מבוסס על סיפורו האמיתי של סמיון קונובאלוב (1921—1989) מפקד חטיבת שריון סובייטי ממוצא טטרי שבמהלך מלחמת העולם השנייה השמיד במהלך קרב ב-13 ביולי 1942 16 טנקים נאצים באמצעות טנק ה-KV-1 שלו.
== עלילה ==
הסרט מבוסס על סיפור אמיתי ומגולל את גבורת אנשי הצוות של טנק KV-1 בפיקודו של סמיון קונובאלוב, כאשר ב-13 ביולי 1942, השתתפו בקרב קשה שבו השמידו 16 טנקים, 2 כלי רכב משוריינים ו-8 כלי רכב ליד הכפר ניז'נמיטיאקין במחוז המשנה טראסוב שבמחוז רוסטוב.

==קישורים חיצוניים==

== הערות שוליים ==

קטגוריה:סרטי מלחמה רוסיים
קטגוריה:סרטי דרמה רוסיים
קטגוריה:סרטי 2018
קטגוריה:סרטים ברוסית
קטגוריה:סרטים על טנקים
קטגוריה:סרטי הערוץ הראשון ברוסיה
מנוע דיזל-חשמלי

מנוע דיזל-חשמלי או מנוע דיזל-חשמל הוא מנוע מורכב לכלי רכב המפעיל בשילוב מנוע חשמלי ומנוע דיזל. המנוע החשמלי משמש לסיבוב הגלגלים והפעלת כלי הרכב, בעוד שמנוע הדיזל מפעיל גנרטור המספק חשמל למנוע החשמלי. שיטת הנעה זו נחשבת ליעילה יותר מהנעת דיזל ישירה בכלי רכב גדולים כדוגמת קטרי רכבת ואוניות, משום שרק מנועים חשמליים מסוגלים לספק מומנט כוח מלא במצב עמידה, דבר הקריטי ברכבות ואוניות בשל גודלן, ואשר מנועי דיזל אינם מסוגלים לעשות. בתיאוריה, משאיות סמי-טריילר ומשאיות עפר, יכלו גם כן להשתמש בהנעה דיזל-חשמלית במקום בתמסורת ידנית, אך הדבר היה מכביד על משקל הגורר, מעבר למותר בחוק על הכביש<ref></ref> (ואכן רק משאיות מכרות ענקיות שנוסעות רק בשטח העבודה שלהן, מונעות בהנעה דיזל-חשמלית). מנוע דיזל-חשמלי מכונה לעיתים מנוע היברידי, אם היא איננה בהקשר של קטרים וציוד נייד רכבתי וכן בספנות (במיוחד בתחום הציוד מכני הנדסי), גם בגלל השימוש במנוע בעירה פנימית ומנוע חשמלי, וגם כי במקרים שבהם נעשה שימוש מסורתי בהנעת דיזל ישירה בציוד כבד (כמו בכלי צמ"ה), הדבר עשוי אף לתת את היתרון של החיסכון בדלק המזוהה עם הנעה היברידית בנוסף למומנט כוח מלא במצב עמידה.

קטרי הדיזל-חשמל הם קטרי הדיזל הנפוצים ביותר בעולם. בקטרים הללו מנוע הדיזל יוצר חשמל בעזרת גנרטור הנמצא בתוך הקטר. החשמל שנוצר בגנרטור מניע את המנועים החשמליים שבתורם מסובבים את הגלגלים. כך שלמעשה, קטר דיזל חשמלי הוא קטר חשמלי הנושא עליו את תחנת הכוח שלו.

באוניות נעשה שימוש במנוע הדומה לזה של קטרי דיזל, רק ששם הגנרטור אשר מייצר את חשמל למנועים החשמליים המניעים את הספינה מופעל תכופות על ידי טורבינת גז ולא על ידי מנוע דיזל (חוץ מבספינות קטנות יותר או במעבורות). גם אוניות קיטור השתמשו בטורבינות הקיטור למטרה זו. בצוללות לא גרעיניות, מנוע דיזל מפעיל גנרטור להטענת המצברים וכן להפעלת המנועים החשמליים של הצוללת, כאשר היא מעל למים, וכאשר הצוללת נמצאת מתחת למים, המנועים החשמליים שמניעים את הצוללת מופעלים מהמצברים. צורת הנעה זו, מזכירה במקצת הנעה היברידית טורית.

בשנת 2009 השיקה חברת קטרפילר את ה-CAT D7E, דחפור דיזל-חשמלי. לטענת קטרפילר מנוע הדיזל חסכוני בדלק בשל גודלו וכן העובדה שהוא עובד במהירות סיבוב קבועה ומשפר את התפוקה בכ-10%.

== הערות שוליים ==

קטגוריה:מנועים